Midlands & Battlefields Akkommodasie (bladsy 3)
Wys 41 tot 60 van 116 eenhede
Slaap: 38 in 13 eenhede/kamers
Bed & Ontbyt Akkommodasie in Howick Bybelskool » Numeri 17 – Aäron se kierie met ryp amandels boesem ontsag in
In opvolg van die verset teen Aäron in die vorige hoofstuk tree die Here proaktief op en bevestig met ‘n wonderwerk dat Aäron inderdaad deur Hom gekies is as hoëpriester. Hy laat elke stam ‘n kierie bring, een vir die leier van elkeen van die twaalf stamme met hulle name daarop geskrywe.
Op Levi se kierie is Aäron se naam geskryf wat waarskynlik beteken dat daar net een kierie vir Efraim en Manasse was, die twee dele van die Josefstam. Deur Aäron se kierie daar in die “tent met die getuienis”, in die allerheiligste deel waar die ark (van die getuienis) gestaan het, lewend te maak deur dit te laat bot, en selfs bloeisels en ryp amandels te laat dra, maak die Here ’n einde aan die Israeliete se aanhoudende verset teen hulle.
Aäron se kierie is voortaan gebêre by die ark, voor die getuienis, as teken vir die opstandiges. Daardeur het die Here ‘n einde gemaak aan hulle verset teen Hom, anders sou daar uiteindelik geen volk oorgebly het weens hulle voortdurende verset nie.
Uiteindelik het die Israeliete die gewenste reaksie van ontsag vir die Here, sowel as vir sy ampsdraers. Hulle roep nie net uit dat dit klaar is met hulle en dat hulle almal tot niet sal gaan nie, maar vra vir die eerste keer hoe hulle dan nou verder moet maak. Hulle ontsag vir die Tabernakel het hulle laat vrees dat hulle almal sal sterwe. Daarom vra hulle: “Is dit dan heeltemal klaar met ons?”
Hierdie kort hoofstuk onderstreep twee belangrike beginsels. In die eerste plek moet God se keuses in alles gerespekteer en vertrou word. Die hele lewe word coram Deo geleef. Hy bepaal wat in die tent van ontmoeting gebeur. Hy bepaal selfs wat in hulle eie tente gebeur. Sy wil dra absolute gewig.
In die tweede plek is dit ook duidelik dat waar dit gebeur, waar God gerespekteer en vertrou word, sal mense floreer soos dooie kieries wat bot en bloei en selfs ryp amandels dra. Dit geld nie net Aäron en sy nageslag van priesters nie. Dit geld elke mens wat die pad met God wil loop.
August 17, 2017 at 20:19 | #
August 17, 2017 at 22:05 | #